#### **Møtereferat Grasmyr FAU**

|  |  |  |
| --- | --- | --- |
| Tilstede | : | 8A Hilde Arntzen (for Torhild Espeland), 8B Benedicte Børge-Ask, 8C Stine Dyveke Grindal, 9A Lars Trøen, 9B Terje Berg, 9C Marianne Bergius, 10A Thomas Lundemo, 10B Karianne Barstad, rektor Kenneth Broch Johnsen |
| **Fraværende** | : | 10C Anne Kathrine V. Rogn |
| **Tid og sted** | : | 04.03.18 Grasmyr ungdomsskole, personalrommet 18:00-19:30 |
| **Referent** | : | Benedicte Børge-Ask |

| **Nr** | **Sak** | **Ansvarlig** | **Dato** |
| --- | --- | --- | --- |
| **19/08** | **Godkjenning av møteinnkalling**  Møteinnkallingen godkjennes. |  |  |
| **19/09** | **Godkjenning av referat fra forrige møte**  Referatet godkjennes. |  |  |
| **19/10** | **Rektors orientering**  Rammene for neste skoleår er lagt. Skolen får en økning på 10 elever, men mister 21 undervisningstimer per uke sammenlignet med dette skoleåret pga feilberegning i år. I tillegg faller 10 timer bort, knyttet til oppgaver for en elev som slutter. Dette skaper noen utfordringer i sammensetning av lærerstaben, men skal ikke gå ut over undervisningen for elevene.  I forbindelse med byggestart for ny ungdomsskole vil parkering ved Bamble vgs bli stengt. Alternativ parkering er foreslått på grusplassen mellom bingen og hallen, og tilkomst over arealet der bingen står i dag. Denne løsningen vil være svært uheldig for elevene ved Grasmyr. Rektor er i dialog med kommunen om å bruke eksisterende parkering ved Kiwi, og er forberedt på å eskalere saken dersom det ikke finnes en løsning. FAU støtter rektor forslag, og ber om å bli kontaktet dersom det ikke finnes en løsning. |  |  |
| **19/11** | **Foredrag på foreldremøte**  Et forslag med pris og referanser ble sendt ut på forhånd. Referansene er ikke sjekket før møtet. FAU medlemmene opplever fremdeles temaet som relevant og interessant, men at tilbudet er lite konkret og er skeptisk til at det oppgis to referanser som begge ser ut til å være knyttet til barnehager, og ikke ungdom.  FAU konkluderte med at det vil være mer nyttig med et foreldremøte hvor lokalt politi evt andre ressurser har en fellesdel om nettvett, rus, mobbing og tilstanden i Bamble kommune, og hvor det gjennomføres klassevise samlinger i etterkant for å diskutere disse temaene i mindre grupper. Rektor sjekker med politi, SLT, miljøterapeut etc om man kan få til et opplegg i løpet av våren. | Kenneth | 18/3-19 |
| **19/12** | **Mobilfri pause/skole**  Ordningen med ett mobilfritt friminutt har vært praktisert i ca ett år, med varierende hell. FAU ønsket å ta opp saken på nytt.  Rektor orienterte om at han har endret standpunkt, og ønsker å innføre mobilfri skole. Dette er begrunnet i flere uønskede hendelser der mobilen har vært et verktøy, og fordi dagens ordning er svært vanskelig å håndheve. Rektor ønsker derfor å se på en ordning hvor mobilene låses inn i hele skoletiden. Samarbeidsutvalget, der både elever, ansatte og foreldre er representert, bør ta beslutningen, etter at elevrådet, skolens ansatte og FAU har uttalt seg.  FAU diskuterte saken på nytt og har endt på at man støtter mobilfri skole, med følgende begrunnelse:   * Det er viktig for alle mennesker å ha skjermfri/mobilpause * Mobilfri skole kan føre til økt sosialisering * Mobilfri skole kan avdekke ensomhet tidligere, enn om man kan «gjemme» seg bak mobilen * Mobilfri skole kan bidra til lavere stressnivå og økt læring   FAU ønsker at mobilfri skole kommuniseres som noe positivt, og ikke som et forbud. FAU ønsker å oppfordre foreldregruppene til å støtte oppunder mobilfri skole i dialog med sine ungdommer. | Benedicte | 10/1-19 |
| **19/13** | **Eventuelt**  Ingen saker |  |  |

Neste møte: 20.05.19 kl. 18:00-19.30